அப்போது நானே ஆண்டவர் என்பதை நீங்கள் அறிந்து கொள்வீர்கள். 6 ஏனெனில், தலைவராகிய ஆண்டவர் இவ்வாறு கூறுகிறார்:  இஸ்ரயேல் நாட்டுக்கு எதிராக நீங்கள் கைகொட்டிக் குதித்து  வன்மனத்துடன் மகிழ்ந்தீர்கள். 7 எனவே நான் என் கைகளை உங்களுக்கு எதிராய் ஓங்கி  உங்களை வேற்றினத்தாருக்குக் கொள்ளைப் பொருளாய் ஒப்புவிப்பேன்.  உங்களை மக்களினங்களினின்று பிரித்து,  நாடுகளிடையே இல்லாதபடி பூண்டோடு அழிப்பேன். 